KOMMISSIONEN FOR DE EUROPÆISKE FÆLLESSKABER 
KOM(93) 133 endelig udg. - SYN 409 
Bruxelles, den 5. april 1993 
Revideret forslag til 
RAPETS DIREKTIV 
om kontrol med, markedsføring af og gensidig anerkendelse af godkendelser af 
eksplosivstoffer til civil brug 
(forelagt af Kommissionen i henhold til EØF-Traktatens 
artikel 149, stk. 2, Iitra d) 
BEGRUNDELSE 
Den 9. marts 1993 ændrede EUropa-Parlamentet -Rådets fælles holdning til 
ovennævnte forslag, vedtaget den 16. december 1992. 
I medfør af EØF-Traktatens artikel 149, stk 2, litra d), har Kommissionen 
genbehandlet sit forslag og vedtaget at acceptere de 3 ændringer, indført af 
Parlamentet. 
Nærværende forslag tager hensyn til de af Europa-Parlamentet ønskede 
ændringer, som Rådet har kunnet acceptere. 
Ændringerne kan accepteres af følgende grunde: 
for så vidt angår ændringerne 1 og 2 Indebærer de en tilpasning af 
teksten om eksplosivstoffer til teksten om EF-mærkning i den form, denne 
nu er ved at blive vedtaget i. Sidstnævnte tekst er af tværgående 
karakter. 
sigtet med ændring nr. 3 er at genindføre Kommissionens oprindelige 
forslag om at nedsætte et rådgivende udvalg. 
3 
Revideret forslag til 
RÅPETS P1REKTIV 
om kontrol med, markedsføring af 
og gensidig anerkendelse af godkendelser af 
eksplosivstoffer til civil brug 
1) Artikel 6, stk. 2, affattes således: 
"Medlemsstaterne meddeler Kommissionen og de øvrige medlemsstater, 
hvilke organer de har udpeget til at foretage overensstemmelses­
vurderingen. Kommissionen tildeler disse organer et identifikations­
nummer. Kommissionen offentliggør til underretning Ilsten over 
bemyndigede organer samt disses eventuelle identifikationsnummer i De 
Europæiske Fællesskabers Tidende og varetager ajourføringen af denne 
Iiste." 
2) Artikel 7, stk. 3, affattes således: 
"a) Med forbehold af bestemmelserne i artikel 8 gælder det, at hvis en 
medlemsstat konstaterer, at en vare uberettiget er forsynet med 
EF-mærknlng, er fabrikanten, dennes repræsentant eller den 
ansvarlige for markedsføringen af den pågældende vare i 
Fællesskabet forpligtet til at bringe varen I overensstemmelse med 
kravene og bringe overtrædelsen til ophør på vilkår, der 
fastsættes af medlemsstaten. 
b) Hvis den uretmæssige brug af mærket kan have alvorlige følger for 
sikkerheden, eller hvis varen ikke bringes i overensstemmelse med 
kravene, skal medlemsstaten træffe alle passende foranstaltninger 
til at forbyde markedsføring af varen eller sikre, at den trækkes 
tilbage fra markedet efter den i artikel 8 fastsatte 
fremgangsmåde." 
3) Artikel 13 affattes således: 
"Kommissionen bistås af et rådgivende udvalg bestående af 
medlemsstaternes repræsentanter og med Kommissionens repræsentant 
som formand. 
Kommissionens repræsentant forelægger udvalget et udkast til de 
foranstaltninger, der skal træffes. Udvalget afgiver en udtalelse 
om dette udkast inden for en frist, som formanden fastsætter under 
hensyn til hvor meget det pågældende spørgsmål haster, i givet 
fald ved at foretage en afstemmning. 
Udtalelsen indføres i mødereferatet. Hver medlemsstat har desuden 
ret til at anmode om, at dens holdning fremgår af dette 
mødereferat. 
Kommissionen tager i videst mulig udstrækning hensyn til den af 
udvalget afgivende udtalelse. Den underretter udvalget om den 
måde, hvorpå den har taget hensyn til denne udtalelse." 

Ji*^-J* 
K0M(93) 133 endelig udg 
DOKUMENTER 
DA 06 
Katalognummer : CB-CO-93-158-DA-C 
ISBN 92-77-54066-4 
Kontoret for De Europæiske Fællesskabers Officielle Publikationer 
L-2985 Luxembourg